Laajasalon kanava

Laajasalon kanava (käytetään myös nimiä Degerön kanava ja Klubbnäsin kanava) sijaitsee Helsingissä Laajasalon ja Tammisalon välissä ja johtaa Tiiliruukinlahdelta Reposalmelle. Laajasalon erotti aikoinaan mantereesta Klubbnäsin salmi, joka täytettiin 1700-luvun lopulla. Myöhemmin vuosina 1872–1874 Puotilan alueen maanomistajat rakensivat täytettyyn salmeen valtion avustuksella 120 metriä pitkän kanavan lyhentääkseen venematkaa Helsinkiin. Kanava uudistettiin vuonna 1885, ja se ruopattiin kymmenen vuotta myöhemmin 1895. 

Tätä nykyä Laajasalon kanava on veneliikenteen käytössä ja sen syväys on 0,9 metriä. Kanavan veneliikennettä ohjaamassa on automaattinen liikennevalojärjestelmä.

Lähteet 
 Suomen kanavat: Helsingin kanavat

Aiheesta muualla 

Laajasalon ja Tammisalon kanavien historia

Suomen kanavat
Helsingin rakennukset ja rakennelmat